Diari Oficial de la Generalitat Valenciana


Sumari del DOGV 813, del 28-04-1988 (1988/810994)

ORDRE de 23 de març de 1988, del Conseller d'Obres Públiques, Urbanisme i Transports, de convocatòria per a la concessió de subvencions a Ens Locals per a obres urgents en matèria de proveïment d'aigua, sanejament i defensa contra avingudes.
-------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/03/23/(1)/dof/vci/html**

### Dades del document

Número de DOGV
:   813

Data del DOGV
:   28-04-1988

Secció del DOGV
:   DISPOSICIONS GENERALS

Número del document
:   1988/810994


Data del document
:   23-03-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Correcció d'errades

Ordre de 23 de març de 1988, del Conseller d'Obres Públiques, Urbanisme i Transports, de convocatòria per a la concessió de subvencions a Ens Locals per a obres urgents en matèria de proveïment d'aigüa, sanejament i defensa contra avingudes.  
La Conselleria d'Obres Públiques, Urbanisme i Transports té previst executar, amb càrrec als pressuposts d'aquest exercici de 1988, una sèrie d'actuacions en matèria de proveïmen, sanejament i canalitzacions, en continuació del desplegament dels respectius plans sectorials. Aquestes actuacions afecten les obres ja iniciades o de proper inici amb participació financera de les Corporacions Locals.  
Dins dels crèdits assignats als esmentats programes s'ha realitzat una previsió per a obres de caràcter urgent o d'emergència, difícils d'establir i concretar en una programació de caràcter anual.  
Per tal de poder donar una resposta adequada a aquests casos en col·laboració amb les entitats locals afectades, i de conformitat amb les atribucions que confereix la Llei 5/1983, de 30 de desembre, de Govern Valencià, en els articles 35 e) i 44, i amb el que disposa l'article 28 de la Llei 1/1988, de 29 de febrer, de Pressuposts de la Generalitat Valenciana per a 1988,  
ORDENE:  
Article únic  
Es convoca els Ens Locals de l?àmbit de la Comunitat Autònoma Valenciana, a sol·licitar subvencions per obres urgents en matèria de proveïment d'aigua, sanejament i defensa contra avingudes, que es concediran d'acord amb els requisits i les condicions que s'estableixen en l'Annex de la present Ordre. Les subvencions es concediran per Resolució del Conseller d'Obres Públiques, Urbanisme i Transports, a proposta del Director General d'Obres Públiques, tret dels casos d'import superior a 25 milions de pessetes, els quals requeriran l'aprovació del Consell de la Generalitat Valenciana.  
DISPOSICIO FINAL  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 23 de març de 1988.  
El Conseller d'Obres Públiques, Urbanisme i Transports, RAFAEL BLASCO I CASTANY  
ANNEX  
1) Total quantia de les subvencions a concedir: 547.20.394.324 PTA.  
2) Sol·licituds: es dirigiran a l'Il·lm. Sr. Director General d'Obres Públiques, Urbanisme i Transports, avinguda de Blasco Ibáñez, 50, València 46273, fent constar els aspectes següents:  
A.- Ens Local que ho sol·licita.  
B.- Obra a realitzar.  
C.- Pressupost de l?obra.  
D.- Justificació de la urgència de l?obra.  
E.- Import de la subvenció que se sol·licita, percentatges i condicions de finançament d'aquesta.  
F - Assumpció per l?Ens Local dels compromissos que s'estableixen en el present Annex.  
3) Termini de presentació de sol·licituds: fins al dia 30 de setembre de 1988.  
4) Compromissos a assumir pels Ens Locals subvencionats:  
A.- Aportar memòria valorada en aquelles obres de cost inferior als tres milions de pessetes.  
B.- En les obres que exigesquen projecte tècnic, l?Oficina de Supervisió de Projectes d'aquesta Conselleria haurà d'emetre-hi informe favorable.  
C.- Aportar un programa d'actuació que garantesca l?elecció de les obres en 1988.  
D.- La garantia del compliment de les seues obligacions.  
5) Pagament de les subvencions: els pagaments parcials o el total de la subvenció concedida s'efectuaran contra certificació d'obra expedida pel tècnic competent, i d?acord amb els percentatges i les condicions de finançament que n'establesca la concessió.  
6) Criteris de concessió: per a la concessió de les subvencions s'atendrà la urgència del projecte, el seu pressupost, el tipus d'obra i la seguretat del compliment de les condicions susdites.


Còpia Permalink ELI